Širimo naš tim i tražimo **TEHNIČARA ZA ELEKTROTEHNIKU (m/ž)**

**TKO SMO MI?**

Mi smo **INETEC** – visokotehnološka tvrtka koja dizajnira, razvija i proizvodi robotske sustave, instrumente, softver, kontrolere i sonde. Već gotovo 35 godina INETEC pruža vrhunsku tehnologiju i usluge u nuklearnoj i svemirskoj industriji te u području medicinske robotike. Radimo na ITER (International Thermonuclear Experimental Reactor) projektu, koji je međunarodni projekt nuklearne fuzije i najveći znanstveni projekt u svijetu. U INETEC-u radimo na raznim projektima robotike i nerazornih ispitivanja za svemirski program. Temelj svakog našeg novog proizvoda strast je prema novim tehnologijama. Najvažniji resursi naše organizacije naši su članovi, njihovo znanje, vrijednosti i motivacija. Zajedno pridonosimo stvaranju održive budućnosti.

**KOJI ĆE BITI TVOJI GLAVNI ZADACI?**

* sudjeluje u provedbi projekata u području proizvodnje robotskih uređaja i instrumenata
* radi na izradi i unaprjeđenju proizvodnje tiskanih pločica
* radi u proizvodnji uređaja što uključuje lemljenje, sastavljanje i ožičavanje
* testira manipulatore i provodi potrebne izmjene
* priprema uređaje za inspekcije (pakiranje, provjera)
* sudjeluje u terenskim ispitivanjima (akvizicija – pomoću softwarea prikuplja podatke s ispitivanja, upravlja manipulatorima, pakira opremu)
* priprema projektnu i tehničku dokumentaciju, tehničke instrukcije i procedure proizvoda u skladu sa standardima kvalitete.

**VIŠE O TEBI:**

* završena srednja stručna sprema ili studij tehničkog usmjerenja u području elektrotehnike ili srodnog područja
* iskustvo rada minimalno 3 godine sa elektroničkim sklopovima – lemljenje, ožičavanje, ispitivanje ispravnosti, popravak elektronike
* fine motoričke sposobnosti te poznavanje radioničkih alata
* pedantnost i urednost u radu
* profesionalan i odgovoran pristup radu
* spremnost na nove izazove i učenje novih vještina i znanja

**ŠTO NUDIMO?**

* rad s visokokvalificiranim stručnjacima iz područja elektrotehnike,razvoja softvera i strojarstva
* kultura vođena inovacijama u kojoj se zaposlenici podržavaju u pretvaranju svojih inovativnih ideja u tržišne proizvode i rješenja
* rad na međunarodnom i multikulturalnom tržištu
* želja za učenjem i savladavanjem novih vještina
* inspirativno i ugodno radno okruženje
* nadogradnja znanja i stjecanje novih vještina
* ugovor o radu na neodređeno s probnim rokom
* fleksibilan radni aranžman, kompetitivni kompenzacijski paket, plaćeni ručak i troškovi prijevoza, godišnji bonusi i mogućnosti profesionalnog razvoja

Prijavite se slanjem svog životopisa na **careers@inetec.hr**

Čekamo Vas!